[МАГНЕТИЗАМ
Струја и магнетно поле]
Електромагнетите се многу корисни.
Тие можат да ги прават истите работи како и обичните магнети,
а освен тоа може и да се вклучат и исклучат.
Електромагнетите имаат широка примена,
од преместување коли во отпад,
до ултрабрзи маглев возови.
Возовите лебдат над шините под дејството на силен електромагнет
што го намалува триењето меѓу возот и шините.
Електромагнетите имаат уште многу други различни намени.
Кога струја тече низ жица се создава кружно магнетно поле околу жицата.
Јачината на магнетното поле се зголемува ако се доближиме до жицата,
доколку јачината на струјата се зголеми,
или ако се додаде јадро од материјал со магнетни својства околу кој што е намотана жица.
Ваквата конструкција се нарекува соленоид.
Магнетното поле околу права жица не е многу силно
а со намотување на жица околу железно јадро се создава силен електромагнет.
Ова се нарекува соленоид.
Може да употребиме железно клинче за да направиме едноставен електромагнет.
Јачината на магнетното поле на соленоидот може да се зголеми
со зголемување на бројот на намотки
или со зголемување на јачината на струјата .
Види како се зголемува јачината на електромагнетот со бројот на намотки.
Колку повеќе намотки, толку поголема е јачината на електромагнетот,
така што со него можеш да подигнеш повеќе спајалици
На графикот на икс оската е нанесен бројот на намотки.
Како мислиш дека ќе изгледа графикот ако на икс оската ја нанесеме јачината на струјата?
Која ќе биде врската меѓу јачината на струјата и бројот на спојници?
Стопирај го видеото и размисли.
Овие две величини исто така се зголемуваат истовремено
Кога се зголемува јачината на струјата, се зголемува и јачината на магнетното поле,
така што електромагнетот подигнува повеќе спојници
Значи, електромагнетите се многу корисни
и можеме да ги вклучиме и исклучиме и исто така да ја контролираме нивната јачина.
